Mistoqsija u risposta għall-Ħadd filgħodu Chris Said se jibqa' fit-tiġrija? Eżatt wara r-riżultat, Chris Said tkellem mal-midja u ma esludiex li jista' jirtira mit-tellieqa. Viżibbilment għajjien Said, meta mistoqsi, qal li ma jeskludi xejn "inkulż li ma jkunx fit-tellieqa." Allura x'se jiġri? Aktarx li bħalissa Said u t-tim tiegħu qegħdin jagħmlu l-kalkoli tagħhom dwar x'inhi l-possibbiltà li "jirbaħ it-tesserati tal-Partit" li wħud isostnu li għal Said jaf ikunu aktar diffiċli jikkonvinċihom. Il-voti li kieku jġib Calascione? Said irid jikkalkula fejn se jkunu riflessi l-voti tat-tesserati illi kieku kienu jivvutaw lil Alex Perici Calascione. Ma ninsewx li jekk tgħaqqad il-voti ta' Said u ta' Calascione jiġu iktar minn ta' Delia. Jekk Said jirtira ssir elezzjoni? Jekk Said jirtira ma jfissirx li hija rebħa awtomatika għal Delia. L-elezzjoni ssir xorta u Delia jrid iġib 66% tal-voti tat-tesserati biex ikun elett. Jekk , b'mod improbabbli ħafna, jibqa' ma jġibx 66% , issir elezzjoni oħra u kollox jerga' jibda mill-bidu.
Chris Said se jibqa' fit-tiġrija?